|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΒΟΛΟΥ**  **ΓΡΑΦΕΙΟ ΔΗΜΑΡΧΟΥ** |  | Βόλος,27.09..2024  Αρ. Πρωτ.: 81528 |
|  |  |  |

Ταχ. Δ/νση : Πλατεία Ρήγα Φεραίου

Ταχ. Κώδ. : 38001

Τηλέφ. : 24213 50173 – 4

E-mail : mayor@volos-city.gr

**Προς:**

Τον Πρόεδρο Δημοτικού Συμβουλίου

κο Αθ. Θεοδώρου

**ΘΕΜΑ: «Έγκριση της απόφασης του Διοικητικού Συμβουλίου της ΔΕΥΑΜΒ με αριθμό 267/2024 για** την: **«Τροποποίηση του Κανονισμού Αποχέτευσης»**.

Σας διαβιβάζουμε την υπ’ αριθμ.267/2024 απόφαση του Διοικητικού Συμβουλίου της ΔΕΥΑΜΒ σχετικά με την: **«Τροποποίηση του Κανονισμού Αποχέτευσης»** προκειμένου να εισαχθεί ως θέμαστην προσεχή συνεδρίαση του Δημοτικού Συμβουλίου προς έγκριση.

Η ΓΕΝΙΚΗ ΓΡΑΜΜΑΤΕΑΣ Ο ΔΗΜΑΡΧΟΣ ΒΟΛΟΥ

ΕΛΕΝΗ ΓΑΚΙΟΠΟΥΛΟΥ ΑΧΙΛΛΕΑΣ ΜΠΕΟΣ



**Βόλος: 03/09/2024**

**Αρ. Πρωτ. : 13935**

Προς

|  |
| --- |
| **ΤΜΗΜΑ ΔΙΟΙΚΗΤΙΚΟ**  Πληροφορίες: Έλενα Καραπάνου  Τηλέφωνο: 2421075128  Fax: 2421075135  e-mail: info@deyamv.gr |

|  |
| --- |
| **ΔΗΜΑΡΧΟ ΒΟΛΟΥ**  **κ. ΑΧ. ΜΠΕΟ** |

Σας διαβιβάζουμε:

Την υπ’ αριθμ. **267/2024** απόφαση του Διοικητικού Συμβουλίου της ΔΕΥΑΜΒ σχετικά με την: **«Τροποποίηση του Κανονισμού Αποχέτευσης»** καιπαρακαλούμε για τις δικές σας ενέργειες.

**Ο ΠΡΟΕΔΡΟΣ Δ.Σ. ΔΕΥΑΜΒ**

**ΑΡΓΥΡΙΟΣ ΚΟΠΑΝΑΣ**

|  |
| --- |
| **ΔΗΜΟΤΙΚΗ ΕΠΙΧΕΙΡΗΣΗ**  **ΥΔΡΕΥΣΗΣ – ΑΠΟΧΕΤΕΥΣΗΣ**  **ΜΕΙΖΟΝΟΣ ΠΕΡΙΟΧΗΣ ΒΟΛΟΥ** |
| ΔΙΕΥΘΥΝΣΗ: Κωνσταντά 141 |
| Τ.Κ. 382 21, ΒΟΛΟΣ **ΑΝΑΡΤΗΤΕΑ ΣΤΟ ΔΙΑΔΙΚΤΥΟ**  Τηλ.  24210 75126 |

**Α Π Ο Σ Π Α Σ Μ Α**

**από τα Πρακτικά της, 11ης ΣΥΝΕΔΡΙΑΣΗΣ,**

**του Διοικητικού Συμβουλίου της ΔΕΥΑΜΒ**

Στο Βόλο, σήμερα  **30/08/2024**  ημέρα της εβδομάδος **Παρασκευή** και ώρα **11.00π.μ.,** στην έδρα του Νομικού Προσώπου Ιδιωτικού Δικαίου με την επωνυμία «Δημοτική Επιχείρηση Ύδρευσης  - Αποχέτευσης Μείζονος Περιοχής Βόλου και τον διακριτικό τίτλο «ΔΕΥΑΜΒ», που βρίσκεται στο Βόλο και στην οδό Κωνσταντά, αρ.141, συνήλθε στην **11η Συνεδρίαση,** το Διοικητικό Συμβούλιο της Επιχείρησης, ύστερα από την με αριθμ. πρωτ. 13555/26-08-2024 πρόσκληση του Προέδρου αυτού, που νόμιμα και εμπρόθεσμα κοινοποιήθηκε σε όλα τα μέλη του.

Κατά την έναρξη της Συνεδρίασης βρέθηκαν παρόντα επτά (7) Μέλη, απόντα τέσσερα (4). Ειδικότερα:

**Π α ρ ό ν τ ε ς**

|  |  |  |  |
| --- | --- | --- | --- |
|  | Κοπάνας | Αργύριος | Πρόεδρος |
|  | Κότογλου | Δέσποινα | Αντιπρόεδρος |
|  | Μαρασίδη | Χριστίνα Ειρήνη | Σύμβουλος |
|  | Λαζάρου | Μελπομένη | Σύμβουλος |
|  | Στεφόπουλος | Χρήστος | Σύμβουλος |
|  | Καλόγηρος | Μιλτιάδης | Σύμβουλος |
|  | Μητσοπούλου | Παναγιώτα | Αναπληρωματική Σύμβουλος |
| **Α π ό ν τ ε ς** | | | |
| 8. | Λημνιός | Στυλιανός | Σύμβουλος |
| 9. | Γαργάλας | Κων/νος | Σύμβουλος |
| 10. | Διαμαντίδης | Στυλιανός | Σύμβουλος |
| 11. | Καλλιμόπουλος | Κων/νος | Σύμβουλος |
| - | ……………. | ……………. | ……………. |

Στη συνεδρίαση παραβρέθηκαν ο Ασκών Καθήκοντα Γενικού Δ/ντή, κ. Δ. Κουτσιφέλης και η Νομική Σύμβουλος της Επιχείρησης κα Αγγ. Χατζησταματίου.

Τα Πρακτικά της Συνεδρίασης τηρήθηκαν από τη Γραμματέα του Διοικητικού Συμβουλίου κα Έλενα Καραπάνου.

Ο Πρόεδρος αφού διαπίστωσε την απαρτία, κήρυξε την έναρξη της διαδικασίας. Ζήτησε την έγκριση για τη συζήτηση θεμάτων εκτός ημερήσιας διάταξης, τα οποία κρίθηκαν ως κατεπείγοντα και προέβει σε ανάγνωση των θεμάτων της Ημερήσιας Διάταξης.

**ΑΠΟΦΑΣΗ ΑΡΙΘΜ. :267**

**ΘΕΜΑ 12ο : Τροποποίηση του Κανονισμού αποχέτευσης.**

Ο Ασκών καθήκοντα Γενικού Δ/ντή, εισηγούμενος το 12ο θέμα της ημερήσιας διάταξης, θέτει υπόψη του Δ.Σ. την εισήγηση της Υπηρεσίας, η οποία έχει ως εξής:

**ΔΕΥΑΜΒ**

**ΕΙΣΗΓΗΣΗ**

**ΘΕΜΑ:** **Τροποποίηση του Κανονισμού αποχέτευσης.**

Αφορά στην τροποποίηση – συμπλήρωση των άρθρων 10 και 11 του ισχύοντος Κανονισμού Λειτουργίας Δικτύου Αποχέτευσης Ακαθάρτων και Όμβριων Δ.Ε.Υ.Α.Μ.Β και της παραγράφου "5" των τελών και δικαιωμάτων Ύδρευσης & Αποχέτευσης, έτους 2024.

Η τροποποίηση και συμπλήρωση κρίθηκε αναγκαία για τους ακόλουθους λόγους :

1. ΑΝΤΙΜΕΤΩΠΙΖΟΝΤΑΙ ΘΕΜΑΤΑ  ΤΙΜΟΛΟΓΗΣΗΣ ΠΕΡΙΠΤΩΣΕΩΝ ΠΟΥ ΔΕΝ ΚΑΛΥΠΤΟΝΤΑΝ ΑΠΟ ΤΟΝ ΙΣΧΥΟΝΤΑ ΚΑΝΟΝΙΣΜΟ

2. ΑΠΟΣΑΦΗΝΙΖΟΝΤΑΙ ΚΑΙ ΔΙΕΥΚΡΙΝΙΖΟΝΤΑΙ ΠΕΡΙΠΤΩΣΕΙΣ ΠΡΟΣ ΤΙΜΟΛΟΓΗΣΗ

3. ΚΑΘΙΕΡΩΝΕΤΑΙ Η ΗΛΕΚΤΡΟΝΙΚΗ ΥΠΟΒΟΛΗ ΚΑΙ ΥΠΟΔΕΙΚΝΥΕΤΑΙ Ο ΤΡΟΠΟΣ ΠΟΥ ΘΑ ΓΙΝΕΤΑΙ

4. ΑΠΛΟΠΟΙΕΙΤΑΙ Ο ΤΡΟΠΟΣ (ΓΙΑ ΟΛΑ ΤΑ ΑΚΙΝΗΤΑ) ΥΠΟΒΟΛΗΣ ΜΕΛΕΤΗΣ ΜΕ ΤΑ ΑΚΡΩΣ ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΠΡΟΣΑΡΜΟΣΜΕΝΑ ΣΤΙΣ ΤΡΟΠΟΠΟΙΗΣΕΙΣ - ΣΥΜΠΛΗΡΩΣΕΙΣ

5. ΚΑΤΑΡΓΕΙ ΚΑΤ ΕΚΤΙΜΗΣΗ (ΑΥΘΑΙΡΕΤΕΣ) ΤΙΜΟΛΟΓΗΣΕΙΣ (ΟΠΩΣ 80 ΕΥΡΩ ΓΙΑ ΚΟΙΝΟΧΡΗΣΤΟΥΣ ΧΩΡΟΥΣ) ΠΟΥ ΕΥΚΟΛΑ ΘΑ ΜΠΟΡΟΥΣΑΝ ΝΑ ΠΡΟΣΒΛΗΘΟΥΝ) ΑΦΟΥ ΠΛΕΟΝ ΕΝΤΑΧΘΗΚΑΝ ΣΤΗΝ ΕΠΙΦΑΝΕΙΑ ΔΙΚΑΙΩΜΑΤΟΣ ΣΥΝΔΕΣΗΣ ΚΑΙ ΜΑΛΙΣΤΑ ΤΟ ΠΟΣΟ ΠΟΥ ΠΡΟΚΥΠΤΕΙ ΓΙΑ ΜΙΑ 4ΟΡΟΦΗ ΟΙΚΟΔΟΜΗ ΕΙΝΑΙ ΠΙΟ ΜΙΚΡΟ

6.ΤΙΜΟΛΟΓΟΥΝΤΑΙ ΟΙ ΠΙΣΙΝΕΣ ΠΟΥ ΕΝΤΑΣΣΟΝΤΑΙ ΠΛΕΟΝ ΣΤΗΝ ΕΠΙΦΑΝΕΙΑ ΔΙΚΑΙΩΜΑΤΟΣ ΣΥΝΔΕΣΗΣ

7. ΕΠΙΚΑΙΡΟΠΟΙΕΙΤΑΙ Η ΠΑΡΑΓΡΑΦΟΣ (5) ΤΩΝ ΤΕΛΩΝ ΓΙΑ ΤΟ ΔΙΚΑΙΩΜΑ ΣΥΝΔΕΣΗΣ Η ΟΠΟΙΑ  ΕΙΝΑΙ ΣΥΜΒΑΤΗ ΜΕ ΤΙΣ ΜΙΚΡΕΣ ΑΛΛΑ ΟΥΣΙΑΣΤΙΚΕΣ ΑΛΛΑΓΕΣ ΤΟΥ ΚΑΝΟΝΙΣΜΟΥ ΑΠΟΧΕΤΕΥΣΗΣ  ΚΑΙ ΤΕΛΟΣ ΤΙΜΟΛΟΓΟΥΝΤΑΙ ΜΕ ΤΟΝ ΜΙΚΡΟΤΕΡΟ ΣΥΝΤΕΛΕΣΤΗ ΟΙ ΠΕΡΙΠΤΩΣΕΙΣ ΚΛΕΙΣΤΩΝ ΟΡΓΑΝΩΜΕΝΩΝ ΧΩΡΩΝ ΣΤΑΘΜΕΥΣΗΣ ΠΟΥ ΧΡΗΣΙΜΟΠΟΙΟΥΝ ΠΟΣΙΜΟ ΝΕΡΟ ΓΙΑ ΤΟ ΣΥΣΤΗΜΑ ΠΥΡΟΣΒΕΣΗΣ, και έχει ως ακολούθως:

1. **Αντικαθίσταται το δεύτερο εδάφιο της παραγράφου 11.3.3**  “Ως συνολική επιφάνεια…… έχουν ύδρευση και αποχέτευση” ως εξής:

*"Ως συνολική επιφάνεια ενός κτιρίου ορίζουμε το άθροισμα είτε όλων των υπό δόμηση επιφανειών (εφόσον πρόκειται περί έκδοσης νέας Άδειας Δόμησης και υπό ανέγερση κτίριο) είτε όλων των δομημένων επιφανειών (εφόσον πρόκειται περί υφιστάμενου κτιρίου), ανεξαρτήτως αν συμμετέχουν ή μη, στον υπολογισμό του συντελεστή δόμησης, εξαιρουμένων των περιπτώσεων της παραγράφου 11.3.8 αλλά και όσων αντιμετωπίζονται ιδιαίτερα από τον Κανονισμό.»*

**2.Αλλάζει η αρίθμηση** των παραγράφων 11.3.13, 11.3.14, 11.3.15 σε 11.3.17, 11.3.18 και 11.3.19 αντίστοιχα.

**3. Προστίθεται παράγραφος 11.3.13**, σύμφωνα με την οποία:

*"Απαλλάσσονται του δικαιώματος σύνδεσης οι υπόγειοι και λοιποί βοηθητικοί χώροι εφόσον δεν υδρεύονται και δεν αποχετεύονται."*

**4. Προστίθεται παράγραφος 11.3.14**, σύμφωνα με την οποία*:*

*" Οι πισίνες προσμετρώνται στη συνολική επιφάνεια για τον υπολογισμό του δικαιώματος σύνδεσης."*

**5. Προστίθεται παράγραφος 11.3.15**, σύμφωνα με την οποία *:*

*"Απαλλάσσονται του δικαιώματος σύνδεσης οι κλειστοί,* ***μεμονωμένοι****, ιδιωτικοί (μή εμπορικά εκμεταλλεύσιμοι) χώροι στάθμευσης, εφόσον δεν υδρεύονται και δεν αποχετεύονται."*

***6. Προστίθεται παράγραφος 11.3.16****, σύμφωνα με την οποία:*

*"Δεν απαλλάσσονται του δικαιώματος σύνδεσης* ***οργανωμένοι****, κλειστοί, εμπορικά εκμεταλλεύσιμοι ή μή, χώροι στάθμευσης,* ***εφόσον συντρέχουν συσσωρευτικά οι ως κάτωθι προϋποθέσεις****:*

*α. Διαθέτουν παροχή ύδρευσης.*

*β. Διαθέτουν διακλάδωση αποχέτευσης ακαθάρτων.*

*γ. Διαθέτουν, σύμφωνα με την ισχύουσα νομοθεσία, σύστημα πυρόσβεσης με πόσιμο νερό.*

***Σε διαφορετική περίπτωση και ειδικά για τους εμπορικά εκμεταλλεύσιμους χώρους στάθμευσης****, για τον υπολογισμό του δικαιώματος σύνδεσης, και εφόσον τηρούνται οι ως άνω α και β προϋποθέσεις, θα προσμετρώνται, μόνο, οι επιφάνειες των χώρων υγιεινής και των χώρων στέγασης του απασχολούμενου προσωπικού."*

**7. Τροποποιείται η παράγραφος 10.3 ως εξής:**

*«Για την χορήγηση της αδείας σύνδεσης από τη Δ.Ε.Υ.Α.Μ.Β όλη η διαδικασία* ***θα διεκπεραιώνεται, πλέον, ηλεκτρονικά. Συγκεκριμένα****, θα υποβάλλεται αίτηση από τον κύριο του ακινήτου σύμφωνα με το έντυπο που διατίθεται μέσω του επίσημου ιστότοπου της Δ.Ε.Υ.Α.Μ.Β.*

*Τα δικαιολογητικά που απαιτούνται προς υποβολή και θα συνοδεύουν την εν λόγω αίτηση είναι τα κάτωθι :*

* *εγκεκριμένη οικοδομική άδεια ή άδεια δόμησης (για τις υπό έκδοση άδειες προσθήκης ή επέκτασης εννοείται η άδεια του υφιστάμενου).*
* *τεχνική έκθεση υπογεγραμμένης, ψηφιακά, από αρμόδιο Μηχανικό περιλαμβάνουσα τις χρήσεις του κτιρίου, τη συνολική επιφάνεια του οικοπέδου και ακινήτου, τον αριθμό ορόφων, το μήκος πρόσοψης, τις υψομετρικές διαφορές δαπέδων υπόγειων και ισογείου σε σχέση με το υψόμετρο του πεζοδρομίου συσχετισμένα με τα εγκεκριμένα απόλυτα υψόμετρα*
* *τεχνική περιγραφή της εσωτερικής υδραυλικής εγκατάστασης του κτιρίου με τα αντίστοιχα σχέδια (τομές, κατόψεις ορόφων) υπογεγραμμένη ψηφιακά από τον Μηχανικό*
* *διάγραμμα κάλυψης με το δίκτυο αποχέτευσης του ακινήτου (εσωτερικό έως την κατάληξή του στο οριστικό δίκτυο) υπογεγραμμένο ψηφιακά από τον Μηχανικό.*
* *υπεύθυνη δήλωση του Ν.1599/85, από τον Μηχανικό, με πλήρη στοιχεία των κυρίων του ακινήτου, ποσοστά συνιδιοκτησίας, τους αριθμούς υδρομετρητών.*
* *πίνακα αναλογισμού, υπογεγραμμένο ψηφιακά από τον Μηχανικό»*

**8. Συνεπεία των ως άνω πραγματοποιούνται οι εξής τροποποιήσεις της παραγράφου "5" των τελών και δικαιωμάτων Ύδρευσης & Αποχέτευσης, έτους 2024:**

* *Καταργείται το ιδιαίτερο τέλος των ογδόντα (80) για τους κοινόχρηστους χώρους, στις περιπτώσεις (3) και (4) της παραγράφου (5).*
* *Η επιφάνεια των κοινόχρηστων χώρων (π.χ κλιμακοστάσιο κλπ) θα πολλαπλασιάζεται με την τιμή του συντελεστή (β), ανάλογα με την περίπτωση στην οποία εντάσσεται, και το κόστος που θα προκύπτει θα κατανέμεται σύμφωνα με τον πίνακα αναλογισμού.*
* *Αντικαθίσταται το εδάφιο της παραγράφου (5) "Γενικά: Δεν χρεώνονται χώροι που δεν περιλαμβάνονται στο συντελεστή δόμησης πχ. αποθήκες, υπόγειοι χώροι, χώροι στάθμευσης." ως εξής : "Γενικά ισχύουν τα οριζόμενα από τον Κανονισμό Λειτουργίας Δικτύου Αποχέτευσης Ακαθάρτων και Όμβριων ΔΕΥΑΜΒ"*
* *Για τους οργανωμένους (εμπορικά εκμεταλλεύσιμους) κλειστούς χώρους στάθμευσης (συμπεριλαμβανομένων των χώρων υγιεινής και στέγασης απασχολούμενου προσωπικού ), εφόσον τηρούνται οι προϋποθέσεις της περίπτωσης (6) της παρούσης, το δικαίωμα σύνδεσης θα υπολογίζεται από την σχέση (Π\*α)+(Ε\*β)*

*Όπου:*

*Π είναι το μήκος της πρόσοψης του οικοπέδου σε μέτρα.*

*Ε είναι η συνολική επιφάνεια τού οργανωμένου χώρου στάθμευσης .*

*Τα α και β ορίζονται ακολούθως α=5 & β=1,20*

* *Για τους οργανωμένους ( μη εμπορικά εκμεταλλεύσιμους) κλειστούς χώρους στάθμευσης, εφόσον τηρούνται οι προϋποθέσεις της περίπτωσης (6) της παρούσης, καθώς και αυτών των μεμονωμένων (που δεν απαλλάσσονται, περίπτωση (5)), που στεγάζονται σε κτίρια είτε αμιγούς κατοικίας είτε οποιασδήποτε μορφής μικτή χρήση το δικαίωμα σύνδεσης θα υπολογίζεται από την σχέση (Ε\*β) Όπου Ε είναι η συνολική επιφάνεια τού οργανωμένου χώρου στάθμευσης και β=1,20*

Όλες οι ως άνω τροποποιήσεις - συμπληρώσεις του Κανονισμού Λειτουργίας Δικτύου Αποχέτευσης Ακαθάρτων και Όμβριων ΔΕΥΑΜΒ και της παραγράφου (5) των τελών και δικαιωμάτων Ύδρευσης & Αποχέτευσης, έτους 2024,ισχύουν από την ημερομηνία λήψης σχετικής Απόφασης από το Δ.Σ της Δ.Ε.Υ.Α.Μ.Β.

Μετά τα παραπάνω,

**Εισηγούμαι:**

Την έγκριση της Τροποποίησης - Συμπλήρωσης των άρθρων 10 και 11 του ισχύοντος Κανονισμού Λειτουργίας Δικτύου Αποχέτευσης Ακαθάρτων και Όμβριων Δ.Ε.Υ.Α.Μ.Β και της παραγράφου (5) των τελών και δικαιωμάτων Ύδρευσης & Αποχέτευσης, έτους 2024, όπως αυτά περιγράφονται στην παρούσα εισήγηση, με ισχύ εφαρμογής την 01.11.2024.

**Ο ΑΣΚΩΝ ΚΑΘΗΚΟΝΤΑ**

**ΓΕΝΙΚΟΥ ΔΙΕΥΘΥΝΤΗ**

**ΔΗΜΗΤΡΙΟΣ ΚΟΥΤΣΙΦΕΛΗΣ**

Στη συνέχεια ακολούθησε διαλογική συζήτηση που καταγράφεται στα πρακτικά.

Το Δ.Σ. έχοντας υπόψη την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

1. Κάνει δεκτή την εισήγηση της Υπηρεσίας.
2. Εγκρίνει την Τροποποίηση - Συμπλήρωση των άρθρων 10 και 11 του ισχύοντος Κανονισμού Λειτουργίας Δικτύου Αποχέτευσης Ακαθάρτων και Όμβριων Δ.Ε.Υ.Α.Μ.Β και της παραγράφου (5) των τελών και δικαιωμάτων Ύδρευσης & Αποχέτευσης, έτους 2024, όπως αυτά περιγράφονται στην παρούσα εισήγηση, με ισχύ εφαρμογής την 01.11.2024.
3. Εξουσιοδοτεί τον Πρόεδρο για τις περαιτέρω ενέργειες.

Η απόφαση αυτή έλαβε αύξοντα αριθμό 267.

Εξαντληθέντων των θεμάτων της ημερήσιας διάταξης, λύεται η συνεδρίαση.

Κατόπιν τούτων συντάχθηκε το παρόν και υπογράφεται ως ακολούθως.

    Ο ΠΡΟΕΔΡΟΣ  ΤΟΥ Δ.Σ. ΔΕΥΑΜΒ                                                  ΤΑ ΜΕΛΗ

ΑΡΓΥΡΙΟΣ ΚΟΠΑΝΑΣ

ΥΠΟΓΡΑΦΗ ΥΠΟΓΡΑΦΕΣ

**Σωστό απόσπασμα από τα πρακτικά**

**Της 11ης Συνεδρίασης,**

**της 30ης/08/2024**

**Η ΓΡΑΜΜΑΤΕΑΣ ΤΟΥ Δ.Σ.**

**ΕΛΕΝΑ ΚΑΡΑΠΑΝΟΥ**